**Charles E. Curran** (født 30. mars 1934 i Rochester i delstaten New York i USA) er en amerikansk katolsk prest og moralteolog.

Biografi
--------

Han ble presteviet i 1958 for bispedømmet Rochester i USA. Han fortsatte studiene i Roma ved det pavelige universitet Gregoriana, hvor han tok licentiatsgrad i teologi i 1959 og doktorgrad i teologi i 1961. Han tok også spesialisering i moralteologi ved *Alphonsianum* i 1961.

Han vendte tilbake til USA og underviste teologi ved bispedømmeseminaret i Rochester. I 1965 ble han kalt til å undervise ved Catholic University of America i Washington, D.C.. På grunn av sin dissens fra den offisielle katolske stillingen om kunstig prevensjon, besluttet universitetets ledelse i 1967 ikke å fornye hans kontrakt, men etter protester fra andre professorer og også fra studenter trakk de beslutningen tilbake. I 1968 undertegnet han sammen med en gruppe teologer et dokument som kritiserte pave Paul VIs encyclika *Humanae Vitae*.

På 1970-tallet uttrykte han uenighet fra offisielle katolske standpunkter om masturbering, seksuelle forhold før ekteskap, og skilsmisse. Om abort og homoseksuelle forhold mente han at de i noen tilfeller kunne betraktes som tillatte moralsk sett. For slike stillingragender ble hans skrifter gransket av Kongregasjonen for troslæren og han ble innkalt til Roma. Til sitt forsvar erklærte Curran at han ikke hadde benektet noen dogmer eller trossannhet, og at dissens var legitim i disse spørsmålene. Dette standpunkt ble bestridt av Vatikanet, som bekreftet at ekteskapets uoppløselighet var blitt stadfestet ved Tridentinerkonsilet og at abort var blitt fordømt av Annet Vatikankonsil.

I 1986 forbød Vatikanet ham å undervise i katolsk teologi, så han ble suspendert fra undervisning ved *Catholic University av America*.

Etter å ha undervist som gjesteprofessor ved Cornell University og deretter Auburn University, takket han i 1991 ja til å undervise ved Southern Methodist University i Dallas i Texas som *Elizabeth Scurlock University Professor of Human Values*. Han trakk seg fra heltidsundervisning i 2014.

Referanser
----------

1. ↑   Munzinger Personen, oppført som Charles E. Curran, Munzinger IBA 00000018655, besøkt 9. oktober 2017[Hentet fra Wikidata]
2. ↑   Social Networks and Archival Context, oppført som Charles Curran (theologian), SNAC Ark-ID w6t15cx5, besøkt 9. oktober 2017[Hentet fra Wikidata]
3. ↑  Samuel J. Thomas, "A Final Disposition...One Way Or Another: The Real End of the First Curran Affair", The Catholic Historical Review, XCI (October 2005)
4. ↑  Humanae vitae 25 years later
5. ↑  Father Curran suspended from Catholic University
6. ↑  Samuel J. Thomas, "A Final Disposition...One Way Or Another: The Real End of the First Curran Affair", *The Catholic Historical Review*, XCI (October 2005), 717-72.
7. ↑  An Urge to Retire Arkivert 18. mars 2020 hos Wayback Machine. Time Magazine 21. juli 1967.
8. ↑  Charles Curran to retire from full-time teaching

Eksterne lenker
---------------

* (en) Curran's SMU website
* (en) Whispers in the Loggia: In Big D, SMU Swims the Tiber

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** Munzinger (iba)
 |